Օռլին Վասիլև

Օռլին Վասիլև (, ), բուլղարացի գրող։ Բուլղարիայի կոմունիստական կուսակցության գործիչ։ Դիմիտրովյան մրցանակի դափնեկիր։ Եղել է Բուլղարիայի ազգային գրադարանի տնօրեն։

Կենսագրություն 
Օռլին Վասիլևը ծնվել է 1904 թվականին ուսուցչի ընտանիքում։ Հայրը եղել է բուլղարերենի ուսուցիչ և Բյալա Սլատինայի գիմնազիայի տնօրեն։ Գիմնազիայում սովորելու տարիներին Օռլին Վասիլևը դարձել է կոմունիստական խմբակի անդամ։ Ակտիվ մասնակցություն է ունեցել 1923 թվականի սեպտեմբերյան ապստամբությանը։ 1924 թվականին անցնում է Բուլղարիայի կոմունիստական կուսակցության շարքերը և ֆաշիստական կառավարության կողմից ենթարկվում ճնշումների։ 1933-1934 թվականներին խմբագրել է «Աշխարհ» թերթը, որն արգելվել է թագավորական գրաքննության կողմից։ Երկրորդ համաշխարհային պատերազմի տարիներին Օռլին Վասիլևը եղել է Բուլղարիայի կոմունիստական կուսակցության ընդհատակյա օրգան «Պատրիոտ»-ի խմբագիրներից մեկը։ Աշխատել է նաև մի շարք առաջադիմական թերթերում։ 1944 թվականի սեպտեմբերյան հեղաշրջման օրերին եղել է նրա եռանդուն կազմակերպիչներից մեկը։

Գրական գործունեություն 
Գրական գործունեությունը սկսել է1927 թվականից։

Պատմվածքներ
 «Հասարակ հոգիներ», 1930 
 «Դառը հաց», 1937 
 «Կյանք և եղելություն», 1944 
 «Նապաստակի ձագը»
Վեպեր
 «Հաստատում», 1932 
 «Բոցեղեն օղակ», 1936 
 «Ատամ ընդ ատաման», 1944
Դրամաներ
 «Տագնապ», 1948 
 «Սեր», 1952 
 «Երջանկություն»

Ընտանիք 
Ամուսնացել է Կունկայի հետ։ Ունեցել են երկու երեխա՝ Օռլինը և Մարիան։ Որդին՝ Օռլին Օռլինովը, եղել է գրող, սցենարիստ։

Ծանոթագրություններ

Արտաքին հղումներ 
 Информация за Орлин Василев в сайта на БНР
 

Բուլղարացի գրողներ